LidanRubinov/Halacha-QA huggingface dataset:
שאלה: המלבין פני חברו ברבים: האם כשאני חושב שחבר שלי עושה משהו לא ר מותר לי להעיר לו בפני כולם? אם כל הזמן חוזרים על המעשה הזה לימוד תורה מכפר על זה? אבל משתדלים שלא לעשות מעשה כזה ועדין עושים כזה מעשה לימוד תורה מכפר?
תשובה: הלבנת פני חברו ברבים עוון חמור הוא ביותר עד שעליו נאמר כי מוטב לו להשליך עצמו לכבשן האש ואל ילבין פני חברו ברבים (ברכות דף מ"ג). לכן אם אתה חושב שחברך עושה מעשה שלא כדין יש להעיר לו בכבוד ובצנעה. לימוד תורה אינו כפרה על מעשים אלא חשוב בפני עצמו. כדי לכפר על מעשה יש לשוב בתשובה (עי' הלכות תשובה לרמב"ם). אולם, לימוד תורה הינו נדבך חשוב בתהליך החזרה בתשובה, שכן מצוה גוררת מצוה, וכל שכן המצוה החשובה ביותר שהיא לימוד תורה. כמובן אם אדם לא מצליח לשלוט ביצריו אולם רצונו להתקדם בעבודת הבורא ולכן לומד הוא תורה, יועיל לו הלימוד שבעזרת ה' יצליח לשוב בתשובה וזאת מעבר לשכר העצום על עצם הלימוד. הרב שמואל הולשטיין
שאלה: עבודה בהדרכה מול בנים: האם מותר לבת לעבוד בעבודה הכוללת בחלקה הדרכה מול קבוצות שיש בהן גם בנים בגיל חטיבת ביניים?
תשובה: אם מרחק הגיל גדול, ובפרט אם האשה נשואה, מותר.
שאלה: כיסוי עץ פרי בשביעית: האם מותר לכסות עץ תאנה בכיסוי רשת, למניעת הידבקות הפירות בתולעים, בשנת השמיטה?
תשובה: לדעת החזו"א הדבר מותר, אבל כל זה כשודאי מגיע נזק לפירות הנותרים. בברכת התורה והארץ הרב יהודה הלוי עמיחי
שאלה: ישיבה על ספסל ליד תפילין: 1) כאשר יש ספסל שאפשר לקפל בנפרד כל מושב (כמו שמצוי בבתי כנסת וכו ): האם מותר לשבת על מושב אחד כאשר נמצא על מושב אחר תפילין או ספר קודש או האם זה נחשב כספסל ארוך אחד ויהיה אסור? 2) האם מותר לשבת על ספסל ליד תיק גדול מאוד כאשר בחלק העליון של התיק נמצאים תפילין או ספר קודש?
תשובה: 1. כל כיסא נידון לעצמו כך שמותר לשבת בכסא שליד התפילין. 2. התפילין נחשבות כמונחות בתוך כלי ואין איסור לשבת על הספסל. הרב שמואל הולשטיין
שאלה: כיוון המיטה בחדר: אומרים שצריך לישון כשהראש בצד מזרח והרגלים במערב, האם בצפון הארץ, ששם מתפללים לכיוון דרום ולא מזרח, גם צריך לסדר את המיטה שהרגליים לא יהיו לצד מזרח או שהם לא יהיו לצד דרום?
תשובה: א. כיוון המיטה (לזוגות) כפי שכתבת הוא לדעת המקובלים. לפי הפוסקים על פי הפשט, המיטה צריכה ראשה להיות לצפון. ב. אין זה משנה היכן נמצא הבית, הכיוונים הם אותם כיוונים בכל מקום. הרב שמואל הולשטיין
שאלה: סיכום שיעורי אליבא דהלכתא: אני לומד בישיבה שלומדים בה בשיטת אליבא דהלכתא ואני לא יודע איך מסכמים שיעורים וסוגיות ודעות הפוסקים. האם הרב יוכל להסביר לי, הכיצד מסכמים שיעורים?
תשובה: הסיכום צריך להיות סיכום שמתחיל מן המקור שעליו יש דיון. מביאים את המקור, על המקור יש להביא את המחלוקת שישנה על המקור. אם רוצים להרחיב מביאים את השאלות שיש על כל דעה ואת ההסברים שמתבקשים לפי כל דעה. לבסוף מסכמים את דעות הפוסקים השונים.
שאלה: "קול ה  יחולל אילות": בפרק תהילים שקוראים כל ליל שבת, מזמור לדוד (תהילים כט), כתוב: "קול ה יחולל אילות". פשיטא?! היה צריך להכתב: "קול ה יחולל אריות" או משהו דומה לזה, למה כתוב "אילות"?
תשובה: אילות הכוונה לנקבה של האיל. רגליה חזקות יותר מהזכר ולמרות זאת הם ירעדו (רש"י). הרד"ק מסביר מדוע הוזכרו דווקא האיילות. כוונת המזמור שלעתיד לבא אף אחד לא יוכל מפני הי לא החזקים, שנמשלו לארזים והרים, ולא הקלים ברגליהם, שנמשלו לאילה הקלה במרוצתה. אפשרות נוספת שמביא הרד"ק, שהמשורר המשיל את ארץ אוייבי ה' למדבר ולכן את יושביה המשיל לאילות שהם שוכנות במדבר.
שאלה: כבוד הורים שאינם שומרים כשרות: אני חוזר בתשובה, אשתי וילדי דתיים. הורי אינם דתיים ואינם מפרידים כלים בין בשר וחלב. אני אוכל אצלהם בכדי שלא לפגוע בהם ולא לגרום לסכסוך, עלי לציין שאני ילד יחיד. מה עלי לעשות?
תשובה: לאכול דברים מבושלים זה בעיה, כי לפעמים זה יכול להיות בעיה של טעם בשר בחלב. אמנם זה אסור רק מדרבנן, אך אינך צריך לאכול דברי איסור משום כבוד ההורים. אך אם מגישים לך תפוח או לבן קר, דברים שלא בישלו אותם בבית, מותר אפילו בכלי אסור.
שאלה: האם מותר לתרום בגדים לא צנועים?: רציתי לדעת האם מותר לתרום בגדים לא צנועים, כגון: ג ינסים לבנות?
תשובה: רק אם ניתן לשלבם עם בגדים נוספים.
שאלה: יין במשלוח מנות: האם בקבוק יין וחפיסת שוקלד נחשבים למשלוח מנות משני מינים? (או שהכוונה בשני מינים היא מיני מאכל ולא שתייה, ולכן בקבוק היין לא נחשב כמין נוסף?)
תשובה: אוכל ומשקה גם כן נחשב שתי מנות. מביאים הפוסקים שאם אדם מכובד שולח לאדם מכובד, המשלוח צריך להיות ברמה כזו שיתאים למעמדו של המשלח ושל המקבל. לדוגמא: ילד או בחור יכול לשלוח לחבירו חפיסת שוקולד וחבילת וופלים או בקבוק שתיה, אבל לאדם נכבד אם ישלח את הדברים הללו, זה לא מספיק מכובד. המנה צריכה להיות בהתאם לשולח ולמקבל. בכל אופן, אם לא מדובר באנשים יותר מדי מכובדים, חפיסת שוקולד ובקבוק יין, מספיקים למשלוח מנות. מצוות משלוח מנות
שאלה: פורים משולש ומשמעות פורים: האם יש מהלך על משמעות פורים לאור פורים משולש? כלומר, חוץ מהמשמעות ההלכתית שיש לעיר ירושלים, אני מאמין שאמורה להיות משמעות רוחנית לפיצול הדינים השונים לימים שונים, פיצול שיכול להאיר משהו על משמעות פורים.
תשובה: אחת מן התמיהות הגדולות שישנם היא, כיצד חכמים שרצו לתקן את האמירה הנוראית של המן "ישנו עם אחד מפוזר ומפורד." תיקנו מועד שבו יש פיצול בין כרכים למוקפים. לאחר מכן אנו רואים עוד פיצול בכך שקבעו דין חדש לכפרים. נראה שיש כאן רעיון שאנו מכירים בכך שיש מציאות של גלות בה עם ישראל לא יכול להתנהג באחידות מעשית, בגלות עם ישראל מפוזר לקהילות קהילות. אולם למרות שאנו מפוצלים בעולם המעשה אנו חוגגים סביב אותו נס. האחדות של עם ישראל בגלות לא נובעת מאחדות המעשה אלא מאחדות פנימית יותר. בנוגע לענין של הכרכים ומוקפים יש בח שקבעו מוקפין כדי לכבד את העיירות המוקפות חומה מזמן יהושע בן נון. אנו באמת בגלות אולם עם הפנים אל ארץ ישראל.
שאלה: תרופות בשבת: מהם בדיוק הגדרים של נטילת תרופות בשבת? א. על מי לא חלה גזירה זו? ב. מה הוא הגדר של "תרופה" האסורה, האם תרופות "סבתא" מותרות? וכו אשמח אם הרב ירחיב בנושא, מכיוון שהוא לא מפורט ולא ברור, אך צד שני הוא מאוד מעשי. אשמח גם אם הרב יציין מקורות לפסקיו, וכן יפנה אותי לעוד מקורות שסיכמו את הסוגיא.
תשובה: כל דבר שהוכח שהוא תרופה, ח אסרו, גזירה שמא ישחוק סממנים. אדם חולה, אף שאינו חולה שיש בו סכנה, מותר לו לקחת כדורים ולקחת תרופות. אך אדם בריא ממש, שיש לו מיחוש קטן, עליו ח אסרו לעשות כל פעולות של נטילת תרופות. אדם שהתחיל טיפול תרופתי, כגון, לקחת 10 ימים כדורים, יכול לקחת גם בשבת כי זה יפגע בתהליך הריפוי. אתה יכול לעיין בשמירת שבת כהילכתה בפרק על חולה שאין בו סכנה.
שאלה: ירידה מהארץ עקב המצב: לאחרונה לאור המצב הבטחוני בפרט (אני חש שהסיכון פה גובר מיום ליום), האיומים רבים ומענה להם אין או יותר נכון שלא מנבים למצוא להם מענה. ויאוש מצטבר מהנעשה בארץ, יאוש מההנהגה של המדינה ועד להנהגה העירונית, מהמצב הכלכלי ומהעושק של האזרחים. אני שוקל לעזוב לאוסטרליה, אני לא חושב ששם הכל ורוד אך לפי מה שאני רואה את קרובי הגרים שם המצב שם לא רע בכלל. אני לא צדיק אבל גם לא רשע, בנאדם ממוצע, לפי השכל נראה לי שאם תפרוץ פה מלחמה רצינית הסיכוי שלי לשרוד באוסטרליה טוב בהרבה. בכל זאת מעניין אותי לשמוע דעתו של רב בנושא.
תשובה: ארץ ישראל היא ארץ החיים. וכאן מקומו של כל יהודי. וחו"ל נמשלת בלשון ח לבית קברות. וח גזרו על ארץ העמים טומאה כמו בבית קברות. על כן אין מקום למחשבה לצאת לחו"ל כדי לחיות יותר בטוח, ויותר טוב. הארץ זה המקום הבטוח ביותר לכל יהודי. מי שעוזב את הארץ צריך לבדוק את עצמו אם הסיבה היא כי הוא לא רוצה את הארץ או הסיבה כי הוא לא רצוי לארץ, והארץ מקיאה אותו ורק לו נדמה כי הוא בוחר מרצונו לעזוב את הארץ אבל באמת הארץ לא רוצה אותו. כי אכן זו זכות עצומה לחיות בארץ גדולים וטובים לא זכו לזה במשך הדורות וצריך לשלם עליה מחיר ארץ ישראל נקנית ביסורים.
שאלה: פדיון הבן כשהאב גר: האם בן בכור לאם יהודייה ואב שעבר גיור חייב בפדיון?
תשובה: הילד חייב בפדיון.
שאלה: טלויזיה בכבלים דרך האינטרנט: יש לי אינטרנט בכבלים בבית, עליו אני משלם כל חודש. כאשר אני מחבר את השקע לטלויזיה במקום למחשב אני יכול לקלוט ערוצי כבלים בסיסיים. האם זה גזל? הדילמה שלי: מצד אחד ניתן לצפות בשידורי טלויזיה מסויימים במחשב דרך האינטרנט, מצד שני אני משלם עבור האינטרנט בלבד. מצד שלישי אני שילמתי, הם הביאו לי את הכבל לבית ואני יכול לחבר אותו לכל אמצעי מדיה שאני רוצה.
תשובה: היות והצפיה בטלויזיה דרך הכבלים כרוכה בת בדרך כלל, והבעלים מקפידים על זה, אדם ישר צריך להימנע מלעשות דבר כזה. אולי תשאל את חברת הכבלים על מקרה כמו שלך, האם בכל זאת יהיה מותר לך לצפות בכבלים בטלויזיה.
שאלה: כלאים בירקות ובפסיפלורה: 1. ההפרדה בין שני שתילי ירקות שונים היא 15 ס"מ - האם זה נכון גם לגבי שתילה אנכית- על צינור ששותלים בתוכו ע"י חורים? 2. יש לי פסיפלורה שגדלה לאורך גדר (אני נוהג בה כירק לענין עורלה) האם מותר לגדל ירקות מתחת לענפים שגדלים על הגדר תוך ריחוק של 15 ס"מ מהגזע שלה?
תשובה: 1. נראה שהדבר מותר. 2. כן. בברכת התורה והארץ הרב יהודה הלוי עמיחי
שאלה: למה מברכים אשר יצר? : מדוע מברכים אשר יצר אחרי שיוצאים מהשירותים?
תשובה: כדי להודות לה' על הגוף הפלאי שברא לנו, ועל כך שאנו בריאים ובאפשרותנו למשל להוציא את הפסולת כראוי. הרב יאיר וסרטיל
שאלה: לצבוע בית בחודש אבלות: האם מותר לצבוע בית בחודש אבלות?
תשובה: לכתחילה ראוי להימנע מכך, כיון שזה אירוע של שמחה. אלא אם כן, הצביעה הכרחית עד כדי שאי אפשר לגור שם ללא הצביעה, כפי שמותר לעשות כל מיני תיקונים. אבל לשם תענוג והרווחה, יש להימנע.
שאלה: קריאת מגילה ע"י מיקרופון: הנשים בבית הכנסת שלנו טוענות שהם לא שומעות ברור את כל קריאת המגילה הן בגלל הרעש של הילדים והן מכיון שהן יושבות ביציע למעלה ושם שומעים פחות טוב. ועל כן עלתה השאלה, האם מותר לשים אצלם בוקסה (מערכת הגברה) שע"י כך הם ישמעו טוב את קריאת המגילה, אבל זה אומר שהבעל קורא יצטרך לקרוא במיקרופון?
תשובה: יש כאן שאלה עקרונית, האם יוצאים ידי קריאת המגילה במקרופון. בהלכה מוזכר שאדם צריך לשמוע את קולו של הקורא, אם הוא בר חיוב. אדם חירש, לפי מרן המחבר, פטור מקריאת המגילה, והוא לא יכול לקרוא ולהוציא מישהו אחר. אם אדם ישמע מדיסק או אפילו אם שומע שידור חי, לא יוצא ידי חובת קריאת המגילה משום שזה לא קולו של בעל הקורא אלא קול משוכפל על ידי אמצעים מלאכותיים. לכן, במקום שיש רמקול, אם גם בלי רמקול היו שומעים, רק הרמקול מגביר את הקול כי קצת קשה לשמוע, יוצאים ידי חובה. אך במקום שבלי הרמקול לא היו שומעים, נמצא שהרמקול מביא את הקול, ולא יוצאים ידי חובה. לכן, הייתי אומר, שאם הנשים לא יכולות לשמוע, שאחד הגברים יקרא להם במיוחד לאחר מכן. במיוחד כשיש אמהות צעירות עם ילדים קטנים. שהרי, אף אם לא שומעים מילה אחת, לא יוצאים ידי חובה. כאן חשוב להזכיר שיש לשמור על הילדים שלא יעשו הרבה רעש. מוזכר מפורשות שלא להביא ילדים יותר מדי קטנים, שלא מבינים ועלולים לבכות או להפריע בצורה אחרת.
שאלה: קריעה במד"א: האם כל פעם שהחייאה לא מצליחה צריך לקרוע על ראיית יציאת נשמה? הרי יש אנשים במד"א ובבתי חולים שרואים דברים כאלה לא מעט. ויש לציין שהמדים שמקבלים ממד"א הם שייכים למתנדבים או לעובדים.
תשובה: אין צורך. מי שעוסק בזה פטור, כתוב מפורשות שלא צריך, הוא אינו יכול כל יום לקרוע את הבגדים שלהם.
שאלה: שמיטה בפרחי ריח: מה הדין בפרחים שיש להם ריח - כמו הדסים, לבנדר ועוד. האם יש להם דיני שמיטה (וביעור?) האם צריך לשמור עליהם בקדושה? האם מותר לשתול אותם כעת? ובכלל כל הלכות שמיטה לגבי פרחי ריח, לא כאלו לנוי - אלא ממש נשתלו בשביל ריח. אשמח מאוד אם הרבנים יגידו לי גם מקורות.
תשובה: הדבר נתון במחלוקת, ונהגו להחמיר שיש קדושת שביעית בפרחי ריח. יש לשמור קדושת שביעית. אין היתר לשתול בשביעית אפילו דברים שאין בהם קדושת שביעית. מקור הדין של ריח בפרחים עיין שבת הארץ פ"ז ה"ט אות ג, ובהערות שם. וכן בקטיף שביעית פ"ה סעי' ג הערה 13. בברכת התורה והארץ הר ב יהודה הלוי עמיחי
שאלה: עניית קדיש במניינים שונים: בביה"כ שבו אני מתפלל מדי פעם ישנם מניינים שונים, מה שקורה הוא שלפעמים קוראים קדיש במניין השני.האם בקדיש זה תקפים כל הדינים-עצירה ב-18 וכו או לא?
תשובה: לא. אם מתפלל במניין אחר אינו נראה כפורש מן הציבור ולכן אינו צריך לענות או לעצור ולהקשיב. (פניני הלכה - תפילה, עמ' 188) הרב יאיר וסרטיל
שאלה: ג ינס בשבת: לכבוד מו"ר הרה"ג הרב יעקב אריאל שליט"א, ה והברכה, בועידה הסניפית שנערכה בסניפינו עלו דיונים בנוגע לחיוב חברי הסניף שלא להגיע עם מכנסי ג ינס בשבתות אחה"צ למפקד. הטענה העיקרית הייתה שזהו אינו לבוש שבתי ומכובד דיו. מנגד, היו שטענו שבכך שנאסור את הג ינס נהפוך להיות במקום "תנועה של עם" שכולם יכולים למצוא בה את מקומם - תנועה שמיועדת לאוכלוסייה מסויימת. רצינו לשמוע את חוות דעתו של כת"ר בעניין. ב ו מעומקא דליבא.
תשובה: מובנת הדרישה להימנע מבגדים יקרים ולא עממיים אולם הג'ינס במקורו הוא בגד עבודה שצבעו דהה והוא נפרם תוך כדי עבודה. אומנם הקונה היום בגד גינס קונה בגד דהוי ופרום ללא קשר לעבודה כל שהיא אולם כל הרואה אדם לבוש בגד כזה מתרשם מאווירת החול והעבודה. מומלץ ללבוש בגד אחר לא יקר.
שאלה: גריסה או לימוד: האם יש עניין לומר תהילים או לגרוס (ללא הבנה) קבלה על חשבון לימוד תורה (גמרא, מ"ב וכו ), וכן בעיתות צרה (פיגועים וכו ל"ע) עדיף לומר תהילים או ללמוד תורה (עם הבנה)?
תשובה: עדיף ללמוד תורה, זכות לימוד התורה היא הזכות הגדולה ביותר. לא שאני אומר לבטל תפילה קבועה, חלילה. אך, אם אדם יכול ללמוד או לומר זוהר, שילמד תורה ויבין את מה שלומד. אם אדם אומר דברים, ולא מבין, לא מקיימים בזה מצוות לימוד תורה. אינני אומר שאין חשיבות לגירסה של דברים קדושים, אך מבחינת עדיפות, עדיף ללמוד ולהבין. בישיבתו של הנצי"ב ביקשו להתפלל על החולה, והוא לא אמר שיפסיקו את הלימוד, אלא בזמן התפילה יתפללו על החולה. אפשר לזקוף את זכות לימוד התורה לזכות החולה, אבל לא מפסיקים לימוד בשביל אמירת תהילים.
שאלה: העומדים על התיבה בקריאת ספר תורה: אחד ממתפללי בית הכנסת שבו אני מתפלל אמר לי ששמע מפי רב שההלכה אומרת ששלושת האנשים העומדים על התיבה בזמן קריאת ספר התורה הם : העולה עצמו כנגד עם ישראל, הבעל קורא כנגד משה רבינו עליו ה והגבאי (המזמין את העולים ) והוא כנגד הקב"ה? לי זה נשמע מאוד מוזר לשמוע שיש איזו אישיות מסויימת שיכולה להיות כנגד הקב"ה. האם זה נכון?
תשובה: התורה ניתנה בפני שלושה, ומשום כבוד התורה עושים את זה. זה לא שהוא במקום הקב"ה או כנגד.
שאלה: סת"ם על עור של עוף: 1. האם תפילין ומזוזות שכתובים על עור של עוף יהיו כשרים (כי אי אפשר להפריד קלף -דוכסוסטוס) או שזה טוב רק לגוויל, (ע"מ לצאת גם ידי רמב"ם, וגם תוס') 2. אם כן -על איזה צד כותבים (בשר- שיער)? 3. האם יש עם זה בעיות הלכתיות אחרות (למעט מה שאומרים היום על החורים)?
תשובה: 1. כן. 2. בעוף אין זה משנה, לא כתוב היכן לכתוב. 3. אין בעיות הלכתיות לכתוב על עור של עוף. יש אפילו דעה, שלכתוב על עור של עוף זה עדיף.
שאלה: תפילת ערבית- פורים: בעז"ה בשבוע הבא יחול חג הפורים, וכמו שנהוג מתפללים ערבית ישר עם צאת הכוכבים ומיד לאחריה קריאת מגילה. מה יעשה אדם שבדרך כלל מאריך בתפילתו וגם אם יקצר יש חשש שיתחילו את הקריאה לפני שסיים. האם עדיף שאותו אדם יתפלל לפני הזמן ביחידות (לאחר פלג המנחה) או אולי אחרי קריאת המגילה?
תשובה: חשוב שתשמע את קריאת המגילה בציבור, ולכן תקדים להתפלל ערבית קודם, ורק קריאת שמע תקרא אחר צאת הכוכבים (פעם נוספת). ערבית אפשר להתפלל מפלג המנחה, כשעה ורבע קודם צאת הכוכבים.
שאלה: להתקדם לאט לאט: יש אנשים שמשתמשים במונחים של "לאט לאט" ו"דברים שתלויים בדרגה מסויימת". רציתי לדעת למה מתכוונים. בן אדם שכבר מניח תפלין מתפלל 3 תפלות ביום וקובע עיתים לתורה, על מה יש לו להגיד לאט לאט, הרי יש דברים שלא עושים לאט פשוט מתחילים ואז ההרגל כבר עושה את השינוי, האם אדם שאומר לעצמו כל הזמן שהוא לא במדרגה לעשות ככה וככה ועל כל דבר אומר לאט לאט זה לא אחד שתמיד יתקע במקום?
תשובה: מי שאומר לאט לאט הכוונה שלו היא לא לעמוד במקום אלא להתקדם לאט לאט. יש דרכים בעבודת ה'. יש דרך התקדמות שיש בה דילוגים וקפיצות. ויש דרך התקדמות בדרך עיקבית אולם איטית יותר, לאט אבל בטוח. בכל דרך יש יתרונות ויש חסרונות אולם העיקר לא לעמוד במקום אלא להתקדם. מי שמדבר על לאט לאט ולא מתקדם אזי הוא נושא שם הלאט לאט לשווא.
שאלה: הפסק לדברים שבקדושה: לעיתים קרובות אני מתפלל בקצב איטי מהציבור. יודע אני כי ישנם כללים מתי מותר להפסיק לאמירת אמן או קדושה. אולם במקרים מסוימים עניית אמן וכדומה מפריעה לי להתרכז בתפילתי, במיוחד במצבים בהם איני קורא מתוך הסידור מסיבות שונות. האם חל פה הכלל של "העוסק במצווה פטור מהמצווה" או שמא מוכרח אני לענות אמן במקומות המותרים?
תשובה: אכן, חל עליך הכלל של "העוסק במצווה פטור מהמצווה". יש סברה כזו בפורים, הרי יש דעה שבפורים צריך להשתכר ממש, עד שמאבד את צלילות הדעת. ושואלים: אם יאבד את צלילות הדעת, עלול לשכוח ברכה אחרונה או תפילה. והם עונים: העוסק במצווה פטור מן המצווה. אם כי, יש שיטות ש"חייב איניש לביסומי" זה רק לשתות יתר על המידה, ולא שיגיע למצב שלא יודע מה הוא מדבר או יעשה שטויות. כך כותב המאירי וגם החיי אדם מעתיק אותו: "שנצטווינו על שמחה של מצווה שמתוכה מגיעים לעבודת ה', ולא נצטווינו לשמחה של הוללות ופחיתות בעבודתינו". לכן, כל אדם צריך לשער בעצמו, מהי מידת היין שישתה, ועדיין ישאר במצב שיודע מה הוא מדבר. אפשר להיות מבושמים, רואים שהיין משפיע, האדם שמח, אומר דברי חכמה, אבל לא לגמרי עד כדי שמדברים שטויות ואחר כך מקיאים. במצב זה, לא הוא שמח, ולא האנשים שנמצאים סביבו.
שאלה: שאלות על פרשת מחצית השקל: א. הקב"ה ציוה שיספרו את ישראל ע"י מחצית השקל ולא יהיה בהם נגף בפקוד אותם, שלא ינזקו ע"י המנין. הטעם שבדבר המנוי שולטת עין הרע, וע"י הריבוי הגדול נגרם נזק. אני לא מצליח להבין את זה, נניח שהם היו סופרים אחד אחד, נו אז מה, מה קשור עין הרע, איך הם יכולים להינזק? ב. הקב"ה ציוה לישראל לתת 3 תרומות: התרומה שבפרשת השבוע, שיתנו מחצית השקל למנינם אחרי חטא העגל, ומתרומה זו צוה הקב"ה לעשות האדנים. התרומה בפרשת "תרומה", שהיו צריכים להקים את המשכן: "מאת כל איש אשר ידבנו ליבו". אחרי שהוקם המשכן נצטוו לתת מחצית השקל, והוא המנין שנזכר בפרשת במדבר, ותרומה זו היתה לקניית קורבנות שהיו צריכים להקרב. יש לי קושי, פתחתי ב"ספר החינוך" וקראתי את מצוה קה והיא: "מצות נתינת מחצית השקל בשנה", שנאמר: "זה יתנו כל העובר על הפקודים". הפירוט של המצוה שיתנו כל אחד מישראל מחצית השקל לקניית קורבנות, מלח, שעיר המשתלח." איך יכול להיות, שהמצוה נלמדת מפרשת "כי תשא", הרי התרומה שבפרשת כי תשא, היא תרומה לעשיית האדנים, התרומה לקניית הקורבנות היא בכלל בספר במדבר. אודה לך אם תעשה לי סדר בדברים.
תשובה: א. אדם צריך להתנהג באופן של "תמים תהיה על ה' אלוקיך", כלומר, בשגרת החיים הרגילה לא לחשוב על עניינים כאלה. אבל המושג עין הרע קיים והוא פועל על האדם ובעיקר על האדם החושש ממנה. צרפתי לך תשובות של הרבנים באתר העוסקות בעין הרע: צריך לדעת שיש מציאות של עין רעה בעולם, אך לא כל דבר הוא בגלל עין רעה, ובפרט אצל איש מישראל שיכול ע"י תפלה לשנות מציאות ולא להיפגע מעין הרע או מגזרות. ולא עוד, אלא כתוב שמי שמקפיד וחושש מעין הרע, יש לה כח לפגוע בו, ומי שלא חושש אין לו מה לדאוג ממנה, כי הכל לפי החשיבות שאדם מעניק לה. ולכן אין לאדם לחשוש כי אין עוד מלבדו, ויכול להיות סמוך ובטוח ברבונו של עולם, שאם הוא לא אמור להיפגע לא יפגע, וכמובן גם צריך להתפלל להינצל ממנה וכך אנו עושים בתפילה. (הרב רואי מרגלית) ודאי שקנאה יכולה לגרום נזק, בין אם היא נעשית באופן ישיר ע"י המקנא שמזיק בפועל ובין אם היא נעשית בדרך עקיפה כשאותו אחד שמקנאים בו חושש מאוד ומאבד את מצב הרוח ואת האמון בצדקתו וביושרו. נאמר בדברי ח שכל אדם שחושש מן המזיקים הוא נותן להם בזה כח להזיק לו יותר. ככל שאדם יותר בטוח בד' והולך בדרך טובה וישרה, אי אפשר להזיק לו ע"י קנאה או כל כח רוחני אחר. (הרב דוד חי הכהן) צריך לדעת, שבדורות הקודמים לכוחות מיסטיים היתה הרבה יותר השפעה מאשר בזמננו. בזמננו, כותב המהר"י חאגיז, השפעתם של הכוחות המיסטיים הולכת ופוחתת, ככל שאנחנו מתקרבים לאורו של משיח. (הרב דב ליאור) ב. בפרשת במדבר לא מסופר שמנו את ישראל על ידי מחצית השקל אלא הדבר נלמד מפרשתנו. רש"י (פסוק ט"ז) מביא שבפסוקים אצלנו כתוב שלוש פעמים את המילה תרומה ומזה לומדים על תרומת האדנים, תרומת המשכן ומחצית השקל של המניין בספר במדבר שהיה מיועד לקורבנות במשכן, אם כן, המקור למחצית השקל שתורמים בכל שנה לקורבנות הוא מפרשה זו. וכן לומדת הגמרא בירושלמי מסכת שקלים (פרק א הלכה א).
שאלה: אבלות על הורים מאמצים: האם יש חיוב אבלות על הורים חורגים או על הורים מאמצים, ואם כן איזה סוג של חיוב?
תשובה: יש חיוב להביע צער על מותם מצד הכרת אולם אין חיוב אבלות על פי כל גדרי ההלכה, לכן מוצע להתאבל אך לנהוג בגמישות לפי הצורך.
שאלה: הנחת תפילין ליהודי ערל שלא נימול: אצלנו בעבודה ישנם עולים מרוסיה שלא נימולו אך רוצים להניח תפילין: א. האם הם חייבים בתפילין ומצוה להניח להם? ב. אם הם פטורים, האם רצוי מלהמנע מלהניח להם?
תשובה: גם יהודי ערל חייב בכל המצוות. יש לשכנעו בדרכי נועם שימול את עצמו, כדי שיהיה יהודי כשר.
שאלה: המקור להלנת שכר : הייתי מעוניינת לדעת היכן מצויין בתורה או בכתובים כנגד הלנת שכר. כיוון שישנו מקום עבודה עם בעלים דתי שמלין את שכר העובדים ומלין את שכר העובדים.
תשובה: יש כמה מצוות בתורה לגבי הלנת שכר: בספר ויקרא (י"ט,י"ג): "לא תלין פעלת שכיר אתך עד בקר". בספר דברים (כ"ד,ט"ו): "ביומו תתן שכרו ולא תבא עליו השמש כי עני הוא ואליו הוא נושא את נפשו ולא יקרא עליך אל ד' והיה בך חטא". אם עושק שכרו לגמרי ואינו משלם עובר על "לא תעשק את רעך ולא תגזול" (ויקרא י"ט,כ"ג). עוד יש איסור מדבריהם אם משהה את שכרו במשלי (ג',כ"ח): "אל תאמר לרעך לך ושוב ומחר אתן ויש אתך". איסור הלנת שכר הוא איסור חמור כמו שכתוב בפסוק:" כי עני הוא ואליו הוא נושא את נפשו ולא יקרא עליך אל ד' והיה בך חטא". וכן איסור עושק כמו שכתוב במלאכי (ג',ה'): " וקרבתי אליכם למשפט והייתי עד ממהר.ובעשקי שכר שכיר" דהיינו,שהקדוש ברוך הוא בעצמו הוא הדיין והוא העד על זה למהר להנקם מהעושק שכר שכיר (אהבת חסד). לענין דיני המצוה עיין בשולחן ערוך חושן משפט סימן של"ט, בפתחי חושן הלכות שכירות פרק ט' ובאהבת חסד פרקים ט' וי'. הרב אריה הלברשטט
שאלה: בארצנו ולא לארצנו: שמחתי מאוד לשמוע שהרב פסק כי צריך להחליף את הנוסח בתפילה ובברכת המזון, ובמקום לומר "מהרה קוממיות לארצנו", יש לומר "בארצנו". שאלתי היא כזאת: האם זה נכון הלכתית לתקן את האות בסידור, זאת אומרת ממש לקחת עט ולשנות במקום האות ל, לאות ב? כמו כן לצורך העברת הפסיקה של הרב הלאה לאנשים נוספים הייתי שמח לקבל את מקורותיה. ויישר כוח גדול!!
תשובה: יהיה מותר לכתוב בעפרון או עט.
שאלה: שתיית יין בסעודת פורים השנה: השנה סעודת פורים תתקיים ביום שישי. האם צריך לשתות כמות גדולה של יין למרות שזה יכול לגרום לאי ריכוז מסוים בערב שבת בתפילה, בקידוש ובכלל?
תשובה: הרמ"א מביא שסעודת פורים שחלה ביום שישי, לכתחילה יש להקדימה לפני חצות היום. ואם אדם מקדים לפני חצות היום, כמה זמן אורכת הסעודה, שעה - שעתיים - שלוש. אחד מהשיקולים הוא כדי שאדם יספיק לסיים סעודת פורים ביום, ויעשה את ההכנות הנצרכות לכבוד השבת מבעוד יום. חוץ מזה, אם אדם יאכל עד סמוך לחשיכה, לא יאכל לאכול אחר כך סעודת שבת. "החכם עיניו בראשו" וגם כשמקיים סעודת פורים, יודע שיש אחר כך שבת. בנוגע לשתיה, המאירי וגם החיי אדם כותבים שאנחנו הצטווינו על שמחה של עונג, שמחה שמתוכה מגיעים לאהבת ה', ואומר בפירוש שלא הצטווינו על שמחה של הוללות ושטות. אם אדם יודע שאם ישתה הרבה, ידבר שטויות, יקיא, או יעשה מעשים לא מחושבים, אל לו להגיע למצב הזה והחברים שלו צריכים לעזור לו שלא יגיע למצב הזה. ברור שיש מצווה לשתות, אבל לפי השיטות הללו, אדם צריך להגיע למצב שלא איבד את צלילות דעתו לגמרי. ליין יש תכונה לשמח לב אנוש, "נכנס יין יצא סוד", אבל שלא יגיע למצב שלא יכול לברך ברכת המזון או שלא יכול לקבל שבת. צריך אדם לדאוג שלא יגיע למצב זה. אכן, יש הלכה כזו שאם אדם מאיזו שהיא סיבה המשיך את הסעודה עד הלילה (מה שלכתחילה לא ראוי לעשות), "פורס מפה ומקדש"- יפסיקו את הסעודה ויגידו את ברכת הקידוש באמצע. לעניין תפילה, או מתפללים באמצע או אחר הסעודה. הרי לא יכול להמשיך לאכול בלא קידוש אחר חשיכה. אך, אדם צריך להימנע מראש ולא להיקלע למצב כזה.
שאלה: ילד של ספק יהודיה: יש לי חברה טובה בעבודה שיש לה ספק ביהדות עקב חוסר מסמכים של סבתא מצד אמא שנעלמו במלחמה. היום היא בהריון והיא רוצה לדעת, אם היא תעבור גיור בזמן שהיא בהריון הילד יולד יהודי?
תשובה: הילד יתגייר יחד אתה.
שאלה: ארבע פרשיות - פרשת שקלים: לא שמעתי פרשת שקלים מה לעשות?
תשובה: לא ניתן להשלים קריאת שקלים. הרב שמואל הולשטיין
שאלה: סוגי מוזיקה: רציתי לשאול לגבי מוזיקה מה אסור ומה מותר לשמוע ומה המקורות. האם צריך לשמוע רק מוזיקה קדושה? ואם קשה לבן אדם להקפיד על זה האם זה מוריד מהערך שלו כאדם דתי?
תשובה: יש להמנע מלשמוע מוזיקה שמשפיעה השפעה רעה. וטוב לשמוע מוזיקה שמשפיעה על האדם השפעה טובה. ואת יכולה להחליט על פי כלל זה מה לשמוע.
שאלה: לשון הרע במשפחה: איך להתייחס לאחים אחיות שמספרים לשון הרע או רכילות על אחים אחיות אחרים?
תשובה: לומר להם: האם הייתם רוצים שידברו עליכם האחים כמו שאתם מדברים על האחים, מה ששנוא עליך לא תעשה לחברך, ותתן להם דוגמא ואז הם יבינו.
שאלה: מדוע לא השתחווה מרדכי להמן: ידע מרדכי שנגזרה גזירה רעה על ישראל, וזאת בעקבות סירובו להשתחוות להמן, אכן היה מדובר על עבודה זרה, ועל כך הדין יהרג ובל יעבור, אך התבשרתי כי נאמר על כך להמן והוא הוריד את הפסל מצווארו ובכל זאת מרדכי לא השתחווה לו, למרות שעם ישראל כולו היה בסכנת הכחדה, האם אין פה עיניין של פיקוח נפש, איך יכל לקחת על עצמו אחריות שכזו?
תשובה: ח מותחים ביקורת על מרדכי, שהיה צריך להתחמק מכל העניין הזה. מדוע היה צריך לשהות שם כשהוא עובר, ואז אינך משתחווה לו. אבל כנראה שהיה למרדכי שיקול, שיש מצבים שמותר לאדם גדול למסור את נפשו כדי שהציבור ידע, עד כמה אמונתנו חשובה.
שאלה: לסמוך על גדולי הדור: ח אומרים תורתו של ירבעם בן נבט לא היה בה שום דופי, ושכל הת"ח דומין לפניו כעשבי שדה, אבל הוא חטא והחטיא את הרבים בע"ז שבגללה גלו ישראל. אז איך אפשר לסמוך על גדולי הדור?
תשובה: חכמים באו ללמדינו שיכולה להיות תופעה שאיש גדול טועה. אך זו תופעה חריגה ובדרך כלל כל מה שאדם יותר גדול בתורה הוא יותר מוסמך. ויותר סביר לסמוך עליו מאשר על מי שלא למד תורה כמוהו. לכל כלל יש יוצאים מהכלל.
שאלה: סוכר כשל"פ עם קמח באותה השקית: בשקית מכולת שמתי בטעות חבילת סוכר כשר לפסח עם חבילת קמח. מה דין הסוכר?
תשובה: מעיקר הדין, אם ניתן לנקות היטב את חבילת הסוכר באופן כזה שברור שאם עבר אבק מהקמח לסוכר אז הוא ירד - מותר. אולם במקרה זה עדיף מאוד לא להשתמש בסוכר זה בפסח. הרב שמואל הולשטיין
שאלה: סמל עבודה זרה במכנסיים: יש לנו מכנסיים שיובאו מהודו עם ציורים של פילים. אחרי הקניה עלה לנו חשש שכיון שישנם אנשים בהודו שעובדים לפילים, אולי המכנסיים אסורים כי הם סמלי ע ז. האם מותר ללבוש את המכנסיים האלו? (לעורכי האתר היקרים, ראינו שאלה כזאת, אולם הרב שענה לא ידע האם פיל בהודו זה ממש ע ז. גם אנחנו לא יודעים, אבל גם אם פיל הוא ממש ע ז, מסתבר שהם לא עובדים לסמל שבבגד, אלא זה רק מזכיר להם את הע ז, ואז יכול להיות שזה יהיה מותר? אשמח לתשובה)
תשובה: ציור של פיל זה שום דבר, ואין מה לחשוש.